ANAF a deblocat conturile entităţii TMK, blocate în urma sancţiunilor impuse oligarhilor ruşi.
ANAF a deblocat conturile companiei TMK Artrom, care în România are operaţiuni la Slatina şi Reşiţa şi aproximativ 2.400 de angajaţi. Blocarea conturilor de către Fisc a venit în martie, ca urmare a sancţiunilor europene asupra oligarhilor ruşi apropiaţi de Vladimir Putin. TMK Artrom face parte din grupul de producători de ţevi industriale PAO TMK. Anterior, grupul era deţinut şi condus de miliardarul rus Dimitri Pumpianski, apropiat al lui Putin.
Agenţia Naţională de Administrare Fiscală (ANAF) a deblocat conturile companiei TMK Artrom, care în România are operaţiuni la Slatina şi Reşiţa şi aproximativ 2.400 de angajaţi, informează Ziarul Financiar.Blocarea conturilor de către Fisc a venit în martie, ca urmare a sancţiunilor europene asupra oligarhilor ruşi apropiaţi de Vladimir Putin. La vremea aceea, compania era controlată de miliardarul rus Dmitri Pumpianski, care se află pe lista oligarhilor ruşi sancţionaţi. Acesta, la scurt timp după atacul Rusiei asupra Ucrainei, s-a retras din acţionariatul TMK."Se dispune deblocarea fondurilor şi resurselor economice deţinute de socitatea TMK Artrom S.A., blocate prin Ordinul preşedintelui Agenţiei Naţionale de Administrare Fiscală (ANAF) în data de 25 martie 2022", se arată în documentul ANAF, obţinut de ZF.TMK Artrom face parte din grupul de producători de ţevi industriale PAO TMK. Anterior, grupul era deţinut şi condus de miliardarul rus Dimitri Pumpianski, apropiat al preşedintelui Rusiei Vladimir Putin.Ulterior, acţiunile lui Pumpianski au fost transferate altor persoane, care nu intră sub incidenţa sancţiunilor occidentale. Nu este clar, însă, în ce măsură Pumpianski controlează în continuare grupul TMK sau dacă are legături cu noul acţionariat.TMK are 2.350 de angajaţi şi afaceri de circa 2 mld. de lei în România. La nivel european, TMK are afaceri de circa 300 mld. euro şi produce anual peste 200.000 de tone de ţevi de oţel.